**Kulturbálkkašupmi Kompassiruusu 2023 mieđihuvvo searvái Suoma Sámi Nuorat – Suomen Saamelaisnuoret rs barggus nuorra sápmelaččaid kulturidentitehta ja giela buorrin**

18.4.2023 dii 8:30 | Gávperáđđeolmmoš Otto A. Malma skeaŋkaruhtarádju (OAM)

**Suoma Sámi Nuorat – Suomen Saamelaisnuoret rs (SSN) oažžu Gávperáđđeolmmoš Otto A. Malma skeaŋkaruhtaráju mieđihan kulturbálkkašumi Kompassiruusu 2023 barggus nuorra sápmelaččaid kulturidentitehta ja giela buorrin.**

Suoma Sámi Nuorat rs lea jagi 1991 vuođđuduvvon searvi, mii doaibmá váldegottálaččat nuorra sápmelaččaid kulturidentitehta ja giela doarjuma ovdii. Searvi goziha nuorra sápmelaččaid vuoigatvuođaid vuođđolága dáhkidan sápmelaččaid gielalaš ja kultuvrralaš vuoigatvuođaid ollašuhttima dihte.

Maŋimuš jagiid, go sápmelaččaid vuoigatvuođat leat leamaš almmolašvuođas earret eará nákkáhallon sámediggelága ođasmahttima mielde, searvi lea aktiivvalaččat ovddidan láhkaođasmahttima, mas eamiálbmot sápmelaččaid kulturautonomiija gudnejahttošii. Searvvis lea leamaš dehálaš sajádat nuoraid doarjjan áiggis goas máŋgga nuorra sápmelaš lea váras manahit gielas ja kultuvrralaš identitehtas.

**Iežas gielas ja kultuvrras galgá sáhttit dovdat ilu ja čeavláivuođa**

- Kompassiruusu-bálkkašumiin Otto A. Malma skeaŋkaruhtarádju háliida čájehit árvvusatnima ja doarjaga Suoma Sámi Nuorat rs:ii. Mii sávvat, ahte searvi nagoda fidnuidisguin, oktasaš doaimmaidisguin ja oinnolašvuođainis nanosmahttit sámegielaid sajádaga, vai nuorra sápmelaččat sáhttet dovdat ilu ja čeavláivuođa iežaset gielas ja kultuvrras, lohka professora Mirjam Kalland, gii doaibmá Gávperáđđeolmmoš Otto A. Malma skeaŋkaruhtaráju stivrra ságadoallin.

Kulturbálkkašupmi Kompassiruusu mieđihuvvo olbmui, searvái dahje fierpmádahkii, mii lea mearkkašahtti vugiin ovddidan álbmotčuvgehusa, alit oahpahusa, dutkamuša dahje almmolaš buori. Bálkkašupmi lea 30 000 euro.

Kompassiruusu mieđihuvvo juohke nuppi jagi Otto beaivvi (17.4.) ja dat lea dán rádjái mieđihuvvon vihttii. Jagi 2021 bálkkašupmi mieđihuvvui doseanta Anna Hielm-Björkmanii su innovatiivvalaš koronabeanadutkamušas.

**Lassedieđuid addit:**

* **Máren-Elle Länsman**, Suoma Sámi Nuorat rs, stivrra várreságadoalli

+358 40 7453512, [suomasaminuorat@gmail.com](mailto:suomasaminuorat@gmail.com)  / [www.ssn.fi](http://www.ssn.fi/)

**Lassedieđut ruhtaráju birra:**Gávperáđđeolmmoš Otto A. Malma skeaŋkaruhtarádju vuođđuduvvui jagi 1898. Ruhtaráju motton lea “mielolbmuid oavdun ja servvodaga buorideapmin”. [www.ottomalm.fi](http://www.ottomalm.fi/)